মার্সেডিস সোসা
হাইদী মার্সেডিস সোসা (স্পেনীয় উচ্চারণ: [meɾˈseðes ˈsosa]; ৯ই জুলাই ১৯৩৫ – ৪ঠা অক্টোবর ২০০৯), কখনও কখনও লা নেগ্রা নামেও পরিচিত (আক্ষরিক অর্থে:এক কালো মানুষ), ছিলেন আর্জেন্টিনার গায়িকা যিনি সমগ্র লাতিন আমেরিকা এবং ঐ অঞ্চলের বাইরের অনেক দেশ জুড়ে জনপ্রিয় ছিলেন। আর্জেন্টিনীয় লোকসঙ্গীতে তার শিকড় নিয়ে, সোসা নুয়াভা কানসিওনের এর অন্যতম প্রধান নজির হয়ে ওঠেন। তিনি লাতিন আমেরিকার অনেক গীতিকারের রচিত গানে কণ্ঠ দিয়েছেন। তার সংগীতের জন্য মানুষ তাকে "কন্ঠহীনের কণ্ঠস্বর" নামে অভিহিত করেছিল। সোসা তার জীবনের শেষ দশকে নিউ ইয়র্ক সিটির লিংকন সেন্টার, প্যারিসের থিয়েটার মোগাডর এবং ভ্যাটিকান সিটির সিস্টীন চ্যাপেলের মত জায়গায় গান শুনিয়েছেন। এছাড়াও তিনি নিউইয়র্কের কার্নেগি হল এবং রোমান কোলোসিয়ামের মত জায়গায় পূর্ণ প্রেক্ষাগৃহে অনুষ্ঠান করেছেন। তার গায়ক জীবন চার দশক ধরে বিস্তৃত। তিনি লোকসঙ্গীতের অ্যালবামের জন্য মরণোত্তর লাতিন গ্র্যামি পুরস্কার সহ বেশ কয়েকটি গ্র্যামি পুরস্কার এবং মনোনয়নের প্রাপক ছিলেন। তিনি ইউনিসেফের রাষ্ট্রদূতের দায়িত্ব পালন করেছিলেন।